b'\n_START_ARTICLE_\nCastlevania: Legacy of Darkness\n_START_SECTION_\nJuoni\n_START_PARAGRAPH_\nPeli sijoittuu kahdeksan vuotta ennen Castlevania 64:n tapahtumia. Tarinan p\xc3\xa4\xc3\xa4henkil\xc3\xb6 on Cornell niminen ihmissusi, jonka matka k\xc3\xa4y kohti demonista Castlevaniaa._NEWLINE_Kaikki alkoi siit\xc3\xa4, kun Cornell oli l\xc3\xa4htenyt pitk\xc3\xa4lle matkalleen harjoitellakseen ihmissudeksi muuntumistaan. Vaikka ihmissusien esi-is\xc3\xa4t olivat aikoinaan muiden turvallisuuden vuoksi lukinneet pois ihmissusipuolensa, oli Cornell menetellyt toisin. Harjoitukset olivat tuottaneet tulosta, joten oli aika aloittaa pitk\xc3\xa4 kotimatka. Mutta kun Cornell oli palannut kotiin, oli kyl\xc3\xa4 kuin hy\xc3\xb6kk\xc3\xa4yksen j\xc3\xa4ljilt\xc3\xa4. Talot olivat ilmiliekeiss\xc3\xa4 ja kyl\xc3\xa4l\xc3\xa4iset surmattu._NEWLINE_Pahin j\xc3\xa4rkytys oli, ett\xc3\xa4 Cornellin ainoa sukulainen, h\xc3\xa4nen sisarensa Ada, oli poissa. Cornell oli aikoinaan kuullut puhuttavat jossakin l\xc3\xa4hist\xc3\xb6ll\xc3\xa4 siint\xc3\xa4v\xc3\xa4st\xc3\xa4 tummasta linnasta, jonka omistaja on kautta aikain kauhistuttanut Transylvaniaa. Kun Cornell alkaa hyv\xc3\xa4ll\xc3\xa4 j\xc3\xa4ljitt\xc3\xa4mistaidoillaan seurata Adan verij\xc3\xa4lki\xc3\xa4, on Cornell t\xc3\xa4ysin varma siit\xc3\xa4, mist\xc3\xa4 h\xc3\xa4n voisi sisarensa l\xc3\xb6yt\xc3\xa4\xc3\xa4.'